Кіеўскае вадасховішча

Кіеўскае вадасховішча (Кіеўскае мора) — вадасховішча на Дняпры на поўнач ад Кіева з агульнай плошчай у 922 км². Апісанне На поўначы яно амаль даходзіць да мяжы з Беларуссю. У яго ўпадаюць рэкі Прыпяць, Цецераў, Уж, Брагінка, Тарасіца. Вадасховішча было створана ў 1960-я гады падчас праўлення Мікіты Хрушчова і было перадапошнім з шасці буйных вадасховішчаў на Дняпры. Запоўнена ў 1966 г. да адзнакі нармальнага падпорнага гарызонта — 103 м. Найбольшая яго шырыня складае 20 км. Розніца ў вышыні выкарыстоўваецца Кіеўскай гідраэлектрастанцыяй для атрымання электраэнергіі. Вадасховішча з’яўляецца месцам для адпачынку і рыбалкі. Літаратура Кіеўскае вадасховішча // Беларуская энцыклапедыя: У 18 т. Т. 8: Канто — Кулі / Рэдкал.: Г. П. Пашкоў і інш. — Мн. : БелЭн, 1999. — Т. 8. — С. 250. — 576 с. — 10 000 экз. — ISBN 985-11-0035-8. — ISBN 985-11-0144-3 (т. 8). Спасылкі «Комсомольская правда» пра пагрозы плаціны Кіеўскай ГЭС і вадасховішча Архівавана 22 лютага 2014. «Аргументы и факты» пра рэальныя пагрозы дамбы Кіеўскага вадасховішча і ГЭС Архівавана 25 студзеня 2021. «Известия» пра праблематыку плаціны Кіеўскага вадасховішча і ГЭС Эксперт УНІАН пра пагрозы дамбы Кіеўскага вадасховішча